# rāgānugā-vivṛtiḥ

needs careful proofreading. difficult text with many errors in the original.

śrī-kṛṣṇa-caitanya-candrāya namaḥ

ādadānas tṛṇaṁ dantair idaṁ yāce punaḥ punaḥ |

śrīmad-rūpa-padāmbhoja-dhūliḥ syāṁ janma-janmani ||1||

atha sādhana-catuṣṭaye prathamaṁ mukha-sādhana-vivṛtiḥ |

iṣṭe svārasikī rāgaḥ paramāviṣṭatā bhavet |  
tan-mayī yā bhaved bhaktiḥ sātra rāgātmikoditā ||

sā kāmarūpā sambandha-rūpā ceti bhaved dvidhā || [bha.ra.si. 1.2.272-3]

atrānviṣṭatā rāga-kārya-rūpā tasyās taṭasthalakṣaṇenānuvādvaiceṣṭita-grahaṇāya | tat tu rāgānugāyāṁ ceṣṭita-grahaṇāpekṣayā | sā tu tasyāṁ kāyikī-vācikīti bheda-dvaya-svīkārāya, sā tu sarvadā vraja-lokānusārāya, sa śrī-vrajendra-nandana-prāptaye, anyathā sā na syāt | ata āviṣṭatā tridhā—mano-gatā vāg-gatā kāya-gateti | atra mano-gatā sva-gatādi-rūpā | ato rāgānugāyāṁ tad-anusāriṇī sādhaka-rūpeṇa siddha-rūpeṇa ca sevā pratyekaṁ tridhā mānasī vācikī kāyikīti |

**rāgānugā-lakṣaṇam**—

virājantīm abhivyaktāṁ vraja-vāsī janādiṣu |  
rāgātmikām anusṛtā yā sā rāgānugocyate || [bha.ra.si. 1.2.270]

rāgātmikā dvidhā | sambandha-rūpā kāma-rūpeti | atra sambandha-rūpā-lakṣaṇam—

sambandha-rūpā govinde pitṛtvādy-ābhimānitā [bha.ra.si. 1.2.288] iti |

atra pitṛtvādy-abhimānitā pitṛtvādy-abhimāna-kārya-rūpā svārasikī paramā mano-vāk-kāyāviṣṭatā | ataḥ sambandhānugāyāṁ tad-anusāriṇī sādhaka-rūpeṇa siddha-rūpeṇa ca sevā pratyekaṁ tridhā mānasī vācikī kāyikīti |

**kāmānugā**-lakṣaṇam–

kāmānugā bhavet tṛṣṇā kāma-rūpānugāminī ||

sambhogecchā-mayī tat-tad-bhāvecchātmeti sā dvidhā || [bha.ra.si. 1.2.297-8]

kṛṣṇaṁ smaran janaṁ cāsya preṣṭhaṁ nija-samīhitam |  
tat-tat-kathā-rataś cāsau kuryād vāsaṁ vraje sadā || [bha.ra.si. 1.2.294]

**rāgānugādhikāriṇo lakṣaṇam—**

rāgātmikāika-niṣṭhā ye vraja-vāsi-janādayaḥ |  
teṣāṁ bhāvāptaye lubdho bhaved atrādhikāravān || [bha.ra.si. 1.2.291]

atra bhāvokta-lakṣaṇā rāgātmikā | asyā āśraya-viśeṣakatvāt |

lubdhair vātsalya-sakhyādau bhaktiḥ kāryātra sādhakaiḥ |  
vrajendra-subalādīnāṁ bhāva-ceṣṭita-mudrayā || [bha.ra.si. 1.2.306]

atra bhāva-ceṣṭita-mudrayeti siddha-rūpeṇa mānasī vācikī kāyikī sevā darśitā | sādhaka-rūpeṇa ca mānasī sevā darśitā | ceṣṭita-mudrayeti sādhaka- rūpeṇa vācikī kāyikī sevā darśitā |

tat-tad-bhāvādi-mādhurye śrute dhīr yad apekṣate |  
nātra śāstraṁ na yuktiṁ ca tal-lobhotpatti-lakṣaṇaṁ || [bha.ra.si. 1.2.292]

ity atra tat-tad-bhāvādi-mādhurya ity atrādi-śabdāc ceṣṭitam | ato bhāva-ceṣṭā-mādhurye śrute sati dhīr bhāva-ceṣṭā-mādhuryaṁ yad apekṣate kadedaṁ bhāva-mādhuryaṁ ceṣṭā-mādhuryaṁ ca mama bhaved iti | kiṁ ca, tatrāpekṣaṇe śāstra-yuktiṁ ca nāpekṣate tal-lobhotpatter lakṣaṇaṁ svarūpam | atra bhāva-ceṣṭita-mādhurya iti jāta-lobhasya śrī-kṛṣṇa-tad-bhakta-kāruṇyena sarvathā vraja-lokānusāraś cet tadā tasya siddha-rūpeṇa mānasī vācikī kāyikī sevā darśitā | sādhaka-rūpeṇa ca mānasī sevā darśitā | ceṣṭita-mādhurya iti punas tasya sādhaka-rūpeṇa vācikī kāyikī sevā darśitā | sādhaka-rūpeṇa kriyamāṇayor vācika-kāyika-sevayoḥ sādhaka-rūpeṇa mānasyām api sevāyāṁ sad-bhāvaḥ sva-gatam itivat manasāpariṣvaṅgaṁ kṛtavān itivac ca ||

atra vyatireka-pradarśanam—

yatra rāgānavāptatvāt pravṛttir upajāyate |

śāsanenaiva śāstrasya sā vaidhī bhaktir ucyate || [bha.ra.si. 1.2.6]

**tṛtīyā vyākhyā |**

sādhaka-rūpa-gatāntar-daśāyāṁ, yathā—

**vīṇā-vaiṇika-tulyatvaṁ siddha-sādhaka-rūpayoḥ |**

**yathā tayor vibhede’pi gānayor ekatānatā ||**

**tulya-svarūpatvaṁ ca tathā tad-rūpayor dvayoḥ |**

**bhede’pi sevayoḥ sāmyam eka-kālatvam eva ca ||**

**yathā vaiṇika-cittasthā gīter vīṇābhavā tathā |**

**sevā sādhaka-rūpasthā siddha-rūpe pravartate ||**

**bhede yathā raso na syād vīṇā-vaiṇika-gānayoḥ |**

**tathā tat sevayor bhede vraja-bhāvo na jāyate ||**

**vaiṇike mānasī gītir vīṇāyāṁ kāyikī kvacit |**

**evaṁ kālādi-sāmye’pi mana āder bhidā kvacit ||**

**kramo na lāghavāl lakṣyo vīṇā-vaiṇika-gāmyayoḥ |**

**kramo na lāghavāl lakṣyaḥ sevayor ubhayor api ||**

**taṭasthatānantarvāntar-daśā sādhaka-rūpagā |**

**tasyā atiśayād antar-daśā syāt siddha-rūpa-gā ||**

lāghavaṁ viśeṣaḥ | kevalā bahu-kāla-vyāpitve’syāntar-daśā sthāyi-gatatve kaivalyena tatrāpi kevalānulomya-gatatvanaivaika-deśa-vyāpitvāt, kintu sāmānye kevala-svarūpotkarṣānulomya-gata-bahu-kāla-vyāpitve svarūpotkarṣa-pratilomya-gatau siddha-rūpa-gatāntar-daśāyā bahu-kāla-vyāpitvena sādhaka-rūpa-gatāntar-daśāyā bahu-kāla-vyāpitvaṁ sāmānyam | vaiṇika-sthānīya-sādhaka-rūpasyāntar-bhūta-prāpta-śrī-kṛṣṇādi-saṅga-vraja-janānukāri-bhāvanā-maya-yathā-sthita-rūpatayāntar-bhūta-yathā-sthita-rūpāprāpta-śrī-kṛṣṇādi-saṅga-vraja-janānukāri-bhāvanā-mayatayā dvaividhyam | asya bheda-dvayasyāvāntaratvāt pūrvaṁ tantreṇa vyākhyā-trayam ity uktam |

atra pūrvam āsaktau paramāsaktau bhāve ca | etad dvaividhyam antar-daśāyām api yathā-sthita-rūpasya loka-pratīyamāna-vyāpakatva-bhāvābhāvākhyām | vyāpakatve pratītiḥ prāpta-śrī-kṛṣṇādi-saṅga-vraja-janānukāri-bhāvanā-maya-rūpasya prathmāropāt | loko’trāropaka eva |

ataḥ sādhaka-rūpasya cāturvidhyam | siddha-rūpasyaikavidhyam eva | atra sadaivāntardaśā pūrva-cāturvidhye krameṇa bāhya-daśāntar-bāhya-daśā-pūrvāntar-daśā parāntar-daśā | atra pūrvāntar-daśeti sthāyitvāt bāhya-daśāyāḥ prātītikatvāc ca | sādhaka-rūpa-siddha-rūpa-gatāntardaśayor vailakṣaṇyaṁ yathā-sthita-rūpa-yogāyogābhyām | ataḥ sādhaka-rūpe’ntardaśeti tat-prācūryāt sādhaka-rūpe’ntar-daśā-svīkāraḥ | antar-daśāṁ vinā rāgānugānupapatteḥ |

atra prayogaḥ—sādhaka-rūpe rāgānugā-sādhaka-rūpeṇa vraja-lokānusāritvāt | sādhaka-rūpeṇa vraja-janānukāri-bhāvanā-maya-rūpasyāropaḥ | sādhaka-rūpe rāgānugātaḥ ṣadhaka-rūpe’ntar-daśā sādhaka-rūpe vraja-janānukāri-bhāvanā-maya-rūpasyāropaḥ | ataḥ prathama-sādhaka-rūpe bāhya-daśā tat-prācuryād eva | siddha-rūpa-gatāntar-daśāyā bahu-kāla-vyāpitva-svarūpotkarṣayoḥ satoḥ sādhaka-rūpa-gatāntardaśāyās tau syātāṁ taṭasthatāyās tu tau hrāsaṁ prāpnuyātāṁ pūrvasyās tau yathā yathā vardhayatāṁ parasyās tau tathā tathā vardhayatām | taṭasthāyās tu tau tathā tathā hrāsaṁ prāpnuyātāṁ, tayos tathā tathā vailakṣaṇya-hāniḥ sālakṣaṇya-prāptiś ca bhavet | ata eva premṇi taṭasthatāyāḥ samyaṅ-nivṛttiḥ, tayoḥ samyag-vailakṣaṇya-hāniḥ samyak-sālakṣaṇya-prāptiś ca | antar-daśāyā adarśane’pi tasyāḥ kāryaṁ taṭasthatāyām etasyā abahu-kāla-vyāpitve svarūpāpakarṣa-rūpaṁ tiṣṭhati | evaṁ taṭasthatāyā adarśane’pi tasyāḥ kāryam antardaśāyām etasyā abahu-kāla-vyāpitva-svarūpāpakarṣatvaṁ tiṣṭhati | pratyayādarśane pratyaya-kāryam iva | sādhakatva-hetu-yoga-taṭasthatāyām antar-daśāyās tat-svarūpāpakarṣatvam eva kāryam | viśeṣataḥ kāmānugādhikāriṇo lakṣaṇam—

śrī-mūrter mādhurīṁ prekṣya tat-tal-līlāṁ niśamya vā |  
tad-bhāvākāṇkṣiṇo ye syus teṣu sādhanatānayoḥ | [bha.ra.si. 1.2.300]

atra tat-tal-līlām iti bhāvopalakṣaṇaṁ tad-bhāveti ceṣṭitopalakṣaṇam | atrāpi tat-tad-bhāvādi-mādhurya ity ādivad vyākhyānusandheyā | sambandhānugāyāṁ kāmānugāyām adhikāre jāte sati tāv adhikāriṇau prati pratyekam upadeśaḥ |

sevā sādhaka-rūpeṇa siddha-rūpeṇa cātra hi |  
tad-bhāva-lipsunā kāryā vraja-lokānusārataḥ || [bha.ra.si. 1.2.295] iti |

tad-bhāveti ceṣṭitopalakṣaṇaṁ ṣaḍ-vidha-sevāyām apekṣitatvāt | upadiṣṭa-sādhaka-rūpa-siddha-rūpa-kriyamāṇa-vraja-jana-viśeṣānusāri-vyatireka-pradarśanam | yatra rāgānavāptatvād ity ādi |

riraṁsāṁ suṣṭhu kurvan yo vidhi-mārgeṇa sevate |  
kevalenaiva sa tadā mahiṣītvam iyāt pure || [bha.ra.si. 1.2.303] itivat |

sarvathā vraja-lokānusāraḥ | śrī-nanda-nandana- śrī-rūpa-gosvāmi-pādādi-karuṇāṁ vinā na syāt, yathā—

kṛṣṇa-tad-bhakta-kāruṇya-mātra-lābhaika-hetukā |  
puṣṭi-mārgatayā kaiścid iyaṁ rāgānugocyate || [bha.ra.si. 1.2.309]

**āviṣṭatā-trayābhāvāt taṭasthaṁ rūpam ucyate ||**

atrāviṣṭatā-trayaṁ svārasika-parama-mano-vāk-kāyāviṣṭatānāṁ mano-vāk-kāyair anusāra-trayam |

**kāyikī vācikī caiva mānasī ceti yā tridhā |**

**sevā taṭastha-rūpeṇa pratyekaṁ sā punas tridhā ||**

**sva-puṁstva-bhāvanā-yuk-śrī-kṛṣṇaiśya-bhāvanā yutā |**

**bhavanā-dvaya-yuk ceti naiti kāmānugāṅgatām ||**

**prathamā trividhā puṁstva-bhāvanetara-sāmyataḥ |**

**ānantaryāt poṣaṇāc ca patet kāmānugāṁ prati |**

**vraja-bhāvetarānartha-nivṛtty-ādikam anyataḥ ||**

sva-puṁstva-bhāvanā-yug ity atra puṁstva-prādhānyād eva kintu yathā-sthita-deha-mātratvaṁ jñeyam | evaṁ sambandhānugām api jñeyam |

**yasya sādhaka-rūpaṁ tu na taṭasthāt pṛthag bhavet |**

**tasya sādhaka-rūpaṁ syāt taṭasthaṁ rūpam eva hi ||**

**rasanāyāṁ yathā vastu viśeṣa-dvaya-miśritā |**

**evam ekārtha-niṣpatteḥ siddha-sādhaka-rūpayoḥ ||**

**saṁśleṣo hi yathā vastu viśeṣa-dvaya-pātrayoḥ |**

**evaṁ taṭastha-rūpasya siddha-rūpasya sammataḥ ||**

**taṭasthenāpi rūpeṇa na kuryāt karma kutracit |**

**madirāsadṛśaṁ tad dhi sānnidhyāt tasya doṣa-bhāk ||**

siddha-rūpasya bhāvanāmayatvāt tatra rāgānugaiva na tu rāgātmikā | sādhaka-rūpe tu rāgānugā tatra bhāvanāmaya-rūpasyāropād eva | taṭastha-rūpeṇa rāgānugā tatra bhāvanāmaya-rūpasyāropābhāvāt | taṭasthatāyām api rāgānugā phala-rūpā niṣṭhādayo na viyanti yathā sādhana-virāme’pi tat-phala-rūpaḥ premā na vyeti | sādhaka-rūpe yadā niṣṭhādaya udayaṁ prāpnuvanti tadā siddha-rūpe te udayaṁ prāpnuvanti, tat tu vīṇā-vaiṇika-dṛṣṭāntena darśitam eva | sādhaka-rūpe premṇi jāte sati bhāvanāmaya-rūpam eva jāta-prema sat sākṣād-rūpaṁ bhavati | sādhaka-rūpam api siddhaṁ sat sākṣād-rūpeṇa sahaikyaṁ prāpnoti tadā tatra tatra rāgātmikā | śrī-gurv-ādīnāṁ tu siddha-rūpe sādhakāyamāna-rūpe ca rāgātmikaiva na tu rāgānugā, yathā śrī-rūpa-gosvāmi-pādādīnāṁ teṣāṁ sādhaka-rūpe sādhakāyamānatvāt | svasya siddha-rūpe siddhāyamānatvāt te siddhāḥ svayaṁ sādhakāḥ, anena bhāvanā-maya-rūpasya satyatvam āyātam | na tv anyam anāmayasyeva mithyātvam | anyathā tat-kṛta-sādhakasya mithyātvāpatteḥ | kintu vyatireka-pradarana-gata-bhāvanā-mayasyāsatyatve’pi phalāntara-prāpakatvam | bhāvanā-maya-pakṣasya mayaṭ-pratyayārthasyāvāstavatve’pi bhāvanā-rupa-prakṛty-arthasya satyatvena tat-kṛta-smaraṇa-māhātmyāt | yadā śrī-kṛṣṇa-tad-bhakta-kāruṇya-lābhena mano-vāk-kāyaiḥ sarvathā vraja-lokānusāro jāyate tadaiva śrī-vrajendra-nandanena divya-sargādi-kartṛtva-rūpācitnya-śaktyā sāpekṣaṇīya-bhāvanā-maya-rūpaṁ nirmīyetat kintu bhāvanā-maya-rūpeṇa śrī-vraje sthitiḥ śrī-vraja-loka-saṅgaś ca śrī-vrajendra-nandana-sevā ca śrī-nanda-nandana-durghaṭa-ghaṭana-rūpācintya-śaktyā sampadyeta | sāpekṣaṇīya-bhāvanā-maya-jana- bhāvanā-maya-rūpe sākṣād-rūpe jāte sati śrī-nanda-nandana-vraja-janaiḥ sahotpattika-sambandho’pi śrī-nanda-nandana-durghaṭa-ghaṭanā-rūpācintya-śakti-vilāsaḥ, bhāvanā-maya-rūpasya satyatvaṁ mānasenopacāreṇa [bha.ra.si. 1.2.182] ity ādi-padyasya ṭīkāyāṁ draṣṭavyam | yathā, kadācin manasaiva ghṛta-sahitaṁ paramānnaṁ nirmāya sauvarṇa-pātreṇa tad-bhojanārtham utthāpya sthitas taptatayā sphurite tasmin praviṣṭam aṅguṣṭha-yugalaṁ dagdhaṁ pratīyan hanta tad idaṁ duṣṭaṁ jātam iti duḥkhena tad dhitvā samādhi-bhaṅge’pi jāte dagdhāṅguṣṭhatayā bahir api pīḍito babhūva ity atra sphurita iti pratiyann iti gṛhīta-sa-ghṛta-paramānna-pātrasya tad-dhṛta-sauvarṇa-pātra-sthita-sa-ghṛta-paramānnasya bhāvanā-mayatvam āyātam | dagdhāṅguṣṭhatayā bahiḥ pīḍito babhūveti bhāvanā-mayasya tasya satyatvam āyātam | anyathā paramānna-tatptatayāṅguṣṭha-dagdhatvasyāsambhavāt | bahir dagdhāṅguṣṭhatayā pīḍitatvena siddha-sādhaka-dehayo rasanāyāṁ vastu-dvayasyeva miśritā yātā | ata eva siddha-rūpeṇa yat karoti tat sādhaka-rūpe pracarati sādhaka-rūpeṇa yat karoti tat siddha-rūpe pracarati | tasmāt siddha-sādhaka-rūpākhyo vraja-lokānusāra eva mano vāk-kāyaiḥ kartavya iti | atra prayogaḥ—bhāvanā-mayaṁ taptaṁ paramānnaṁ rūpaṁ ca satyaṁ dagdhāṅguṣṭhatayā bahiḥ pīḍāyāḥ satyatvāt | ataḥ siddha-rūpasya bhāvanāmayatve’pi vyūhatvaṁ | ahantāspadasyātmana aikyavidhyāt | mamatāspadasya deha-rūpasya sādhaka-rūpatva-siddha-rūpatvābhyāṁ dvaividhyāc ca | tadā taṭastha-rūpasya na vyūhatvaṁ tamsin mamatāspadatvasya bādhitatvāt |

**harṣa-niṣṭhādikaṁ sarvaṁ siddha-rūpa-gataṁ hi tat |**

**patet sādhaka-rūpe’nubhaviteko yatas tayoḥ ||**

**vīṇā-vaiṇika-tuylatvaṁ nātaḥ sarvāṁśatas tayoḥ |**

**vyūhatvābhāva-bhāvākhyā mahatī siddha-rūpayoḥ ||**

ata eva kvacit siddha-rūpa-gatāntar-daśānantarā sādhaka-rūpa-gatāntar-daśā, sādhaka-rūpa-gatāntar-daśānantarā sādhaka-rūpa-gatāntar-daśā, sādhaka-rūpa-gatāntar-daśānantarā taṭasthatā kvacit siddha-rūpa-gatāntar-daśānantarā sādhaka-rūpa-gatāntar-daśā, punas tad-anantarā siddha-rūpa-gatāntar-daśā iti | vraja-lokāḥ śrīmad-rūpa-gosvāmi-pādādayaḥ | tad-anusārataḥ sādhaka-rūpeṇa sevā kāryeti tantreṇa vyākhyāntaram anyat samam | ataḥ śrī-gurv-ādīnāṁ sādhakāyamāna-rūpasyānusāraḥ sādhaka-rūpeṇa kartavyo na tu taṭasthāyamāna-rūpasya | śrī-rūpa-mañjary-ādiṣu kāma-rūpā bhaktir na tu sambhrama-prīti-rūpā | yathā muktā-cariteḥ—svābhilaṣita-paricaraṇa-viśeṣa-lābhāya ca raṅgamālā-prabhṛtaya etāḥ parama-praṇayi-sakhyo'pi paricārikā iva vyavaharanti ity atra raṅgaṇa-mālā raṅgaṇa-vallīti śrī-rūpa-mañaryā dve nāmanī jñeye | śrī-govinda-līlāmṛte—

āścaryāṁ hariṇā rādhā gāḍham āliṅgitā ciram |

tad-asaṅgati-yuktāpi nivṛtāsīt sakhī-tatir || (gla 10.

iti vṛndā-praśnānantaraṁ nāndimukhyā uttaram—

sakhyaḥ śrī-rādhikāyā vraja-kumuda-vidhor hlādinī-nāma-śakteḥ

sārāṁśa-prema-vallyāḥ kiśalaya-dala-puṣpādi-tulyāḥ sva-tulyāḥ |

siktāyāṁ kṛṣṇa-līlāmṛta-rasa-nicayair ullasantyām amuṣyāṁ

jātollāsāḥ sva-sekāc chata-guṇam adhikaṁ santi yat tan na citram || (gla 10.16)

śrī-rūpa-mañjaryāyāḥ sadā bhāvollāsānvayāḥ | mad-īśā-nāthatve vraja-vipina-candraṁ vraja-vaneśvarīṁ tan-nāthatve iti vacanāt | bhāvollāsasya lakṣaṇam—

sañcārī syāt samāno vā kṛṣṇa-ratyāḥ suhṛd-ratiḥ |

adhikā puṣyamāṇā ced bhāvollāsā ratiḥ || [bha.ra.si. 2.5.128]

sañcārīti śrī-kṛṣṇa-rati-mūlakatvāt, tac ca śrī-kṛṣṇa-rateḥ svapakṣatvādi-hetutvāt | atra bhāvollāsaḥ sthāyī-viśeṣaḥ kintu śrī-kṛṣṇa-rateḥ parārthatvābhāvān nāṅgatvaṁ tad-viṣaya-rasasyāṅgitvam eva | ata eva bhāvollāsa-sthāyikaḥ śrī-rādhikā-viṣaya-raso’ṅgim eva na tu hāsyādivad aṅgī | hāsyādau rateḥ parārthatvāt | atra prayogaḥ—śrī-kṛṣṇa-ratyāḥ puṣyamāṇāt tato’dhikāpi suhṛd-ratis tato nādhikā śrī-kṛṣṇa-rateḥ samāyā api suhṛd-rates tasyā vyabhicāritvāt | athodāharaṇa-dig-darśanam—

śrīr yat-padāmbuja-rajaś cakame tulasyā

labdhvāpi vakṣasi padaṁ kila bhṛtya-juṣṭam |

yasyāḥ sva-vīkṣaṇa-kṛte 'nya-sura-prayāsas

tadvad vayaṁ ca tava pāda-rajaḥ prapannaḥ || [bhā.pu. 10.29.37]

ity asya padyasya prema-kṛtotkarṣa-dṛṣṭi-prāptārtha-mātrānusandhānena, mano-vāk-kāyaiḥ mañjary-ādi-pūrvāvasthāparāvasthayor anusāreṇa sādhaka-rūpeṇa siddha-rūpeṇa ca kāmānugāyāṁ sevā ṣaḍ-vidhā bhavati | pratyekaṁ jñāna-prāptārtha-mātrānusandhānena sā ṣaḍ-vidhā, pratīyamāne mañjaryādy-anusāre’py ajāta-prematayā sādhakatve vaidhy eva bhavati |

**yathā vādakā-citta-sthā gītis tan-mukha-niḥsṛtā |**

**tat-kartṛ-saṅgatā vīṇā-sambhavā yugapad bhavet ||**

**evaṁ sādhaka-citta-sthā sevā tan-mukha-niḥsṛtā |**

**tat-kartṛ-saṅgatā siddha-rūpa-cittādi-sambhavā ||**

tatra jñāna-prāptārthaḥ spaṣṭaḥ premotkarṣa-dṛṣṭi-prāptārtho, yathā--yat-padāmbuja-rajo yasya nārāyaṇasya padāmbuja-rajaḥ śrīś cakame tadvat taveti, tasmān nandātmajo’yaṁ te nārāyaṇa-samo guṇaiḥ [bhā.pu. 10.] ity uktatvāt sa iva yas tvaṁ tasya tava pāda-rajo vayaṁ prapannā iti |

yathā-sthita-dehenārtha-dvayāsvādanaṁ taṭastha-rūpeṇa, tat tu mānasa-vācika-kāyikatayā pratyekaṁ tridhā | strī-puṁstva-bhāvanā-yogāyogābhyāṁ punas tat-pratyekaṁ dvidhā | atra sva-puṁstva-bhāvanāṁ vinā yathā-sthita-rūpeṇa mano-vāk-kāyais trividha-parārthāsvādanaṁ kaimutyena kāmānugāṁ pratyāpated iti | tat trividha-bhedāsvīkārād bhedānāṁ dvādaśatve’pi navatvam iti | śrī-mahāprabhor bhāva-varṇau śrī-rādhikā-bhāva-varṇābhyāṁ sahaikīkṛtya tasya svarūpaṁ śrī-nanda-nandana-svarūpaṇaikīkṛtyokta-lakṣaṇa-sādhaka-rūpopayukta-daśāyāṁ tat-tad-ekīkaraṇānusandhāna-valitaṁ tasya līlāsvādanam ukta-lakṣaṇa-sādhaka-rūpeṇa tasmin āsvādane’veśātiśayād antar-daśāyāṁ satyāṁ tat-tad-ekīkaraṇānusandhāna-rahitaṁ tat śrī-kṛṣṇa-līlāsvādana-gata-bhāvanā-maya-siddha-rūpeṇa | atra taṭastha-svarūpaṁ nāsty eva | śacīsūnuṁ nandīśvara-pati-sutatve iti nanda-nandanasyaiva vidheyatvāt | yathā śrī-nanda-nandanasya prakāśa-dvaividhyābhāve’pi śrī-gaura-vidhutvam | evaṁ śrī-rūpa-mañjary-ādīnāṁ prakāśa-dvaividhyābhāve’pi śrīmad-rūpa-gosvāmy-āditvam | evam anya-mañjary-ādīnāṁ prakāśa-dvaividhyābhāve’pi śrīmad-rūpa-gosvāmy-ādy-anugatatvam | ata eva śrī-gurv-ādīnāṁ prakāśa-dvaividhyābhāve’pi śrīmad-rūpa-gosvāmy-ādīnām anugatatayā saṅgitvam | ata eva śrī-nanda-nandanādīnāṁ śrī-gaura-vidhv-ādīnāṁ ca prāptiḥ sama-kālā sama-rūpā ca | atra prakāśa-dvaividhyābhāva-svīkāraḥ prakāśa-parama-vaiśiṣṭhāpekṣayā | sā ca sarvathā bhedābhāvāpekṣayā , prakāśa-dhāma-parikara-samaya-līlādi-gata-bhedānāṁ madhye bhedasyaikatarasya svīkāraḥ | atra tu teṣāṁ madhye tasyaikatarasyāpy asvīkāra iti | parama-vaiśiṣṭyaṁ sa ca sarveṣāṁ teṣāṁ yugapat prakāśa-svīkārāya prakāśasyācintyatvam | parkāśa-dvaividhyābhāve’pi śrī-gaurāṅga-vidhutvādikasyaitasyācintyācintyatvaṁ tac ca kali-yuga-pāvanatvādinā parama-kāruṇyādhikye’pi prākaṭye hetu-traya-sad-bhāvena śrī-rādhikā-bhāva-varṇa-svīkāra-parama-sattāyām api | ata eva tad-ubhaya-miśreṇa sitā-miśraṇena ghanāvarta-payasa iva līlāyā mādhurya-vaiśiṣṭye’pi siddha-rūpa-sādhaka-rūpa-gata-kāmānugāyās tad-ubhaya-pṛthag-bhāvesatisādhaka-rūpa-gatāyās tasyās tad-ubhaya-dīptatve’pi samayādibhedābhāvād iti | vaidhī-bhakta-sādhaka-rūpācaraṇaṁ tat-sālakṣaṇya-pratīyamāna-rāgānugā-bhakta-taṭastha-rūpācaraṇayor vailakṣaṇyaṁ vraja-lokānusāraṁ vinā śāstra-śāsanena lobhena vāsvābhīṣṭa-sādhakatvena taṭastha-rūpa-sāhityābhāvena ca yat kriyate tat pūrvam, vraja-lokānusāraṁ vinā śāstra-śāsana-lobhau ca vinā svābhīṣṭāsādhakatvena sādhaka-rūpa-sāhityābhāvna ca yat kriyate tat param | śāstrasya śāsanenaivety avakāro vraja-lokānusāraṁ vinā lobhasya śāstra-śāsane pravartakatvāt | śāstra-śāsana-vraja-lokānusārānapekṣācaraṇasyāmārgatvāc ca | vaidhī-rāgānugā ca mārgau |

**lobhena karmācaraṇena tad-bhaktir yathā bhavet |**

**lobhena vaidhy-ācaraṇe na sā rāgānugā tatheti ||**

**āveśaṁ mānasaṁ brūte vācika-kāyiko hi saḥ |  
yathā vaiṇika-citta-sthāṁ gītiṁ vīṇābhavā hi sā ||**

**ato mānasa āveśe sādhakatvam abādhitam |**

**ayoge’pi hi sānnidhyam uttamādhamayor mithaḥ ||**

**svakāryotpādya vaśayaṁ syāt siddha-rūpa-taṭasthayoḥ ||**

atra prayogaḥ | ayoge’pi taṭasthatā sva-kāryotpādikā siddha-rūpa-gatāntar-daśā paricched

**yat yogāt sādhakaṁ rūpaṁ tāṭasthyaṁ sūkṣmam eva tat |**

**liṅgaṁ jīvam ivābhāvaṁ taj jahāti na tat kvacit |**

**vande śrī-kṛṣṇa-premāṇaṁ yasyoddāmana-mātrataḥ |**

**tāṭasthyaṁ nidhanaṁ yāti tamaḥ sūryodaye yathā ||** iti |

tantreṇa vyākhyāntaraṁ—prāpta-śrī-kṛṣṇādi-saṅga-vraja-janānukāri-bhāvanā-maya-rūpasya yathā-sthita-deha-yogāyogābhyāṁ sādhaka-rūpatva-siddha-rūpatve ubhābhyāṁ sevā dvidhā pūrvā pareti | sādhaka-rūpa-gata-bāhyāntar-bāhyārdha-bāhya-daśayoḥ pūrvā | sādhaka-rūpa-gatāntar-daśāyāṁ parā | pūrvā sama-rūpāpy asamakālā parā sama-kālā ca | pūrvasyāṁ bhāvanā-maya-rūpasya yathā-sthita-dehe’ntarbhūtatvam iti vailakṣaṇyam atra sādhaka-rūpa-siddha-rūpagata-sevayoḥ sama-rūpatvāt jhaṭiti siddha-rūpa-gata-sevāpātena sādhaka-rūpa-gata-sevāyāḥ prābalya-bhāvenārdha-bāhya-daśāyāḥ sthāyitve’py ārope bāhya-daśa-sad-bhāvāt | parasyāṁ yathā-sthita-dehasya bhāvanā-maya-rūpe’ntarbhūtatvam | parasyām eva sādhaka-rūpa–siddha-rūpayor vaiṇikya-vīṇā-tulyatvam iti |

atra vivakṣita-sādhanāṁśanopāde tat pūrvaṁ na darśitam iti | atra siddha-sādhaka-rūpa-gata-rāgānugā tridhā darśitā | lobham ārabhyāruciṁ bāhyārdha-bāhya-daśayor asama-rūpāsama-kāḷā ca | āsaktim ārabhyābhāvam antar-daśāyāṁ sama-rūpā sama-kālā cety anyā | lobham āarbhyābhāvaṁ bāhyārdha-bāhya-daśāntar-daśāsv asama-kālā sama-rūpā cety anyā | siddha-sādhaka-rūpayor atra vīṇā-vaiṇika-tulyatvaṁ nāsti | lobham ārabhya rucir bāhyārdha-bāhya-daśayoḥ sama-rūpāpy asama-kālā cāśaktim ārabhyābhāvāntar-daśāyāṁ sama-rūpā sama-kālā cety anyeti | samañjasānurāgā vaidhī-kāmānugāto’bhinnatayā rāgānavāptatvena patir eva guruḥ strīṇām ity ādi samañjasāgata-śāstra-śāsana-pravṛttyā—

yatra rāgānavāptatvāt pravṛttir upajāyate |

śāsanenaiva śāstrasya sā vaidhī bhaktir ucyate || [bha.ra.si. 1.2.6]

ity ukta-vaidhī-lakṣaṇa-vyāpteḥ samañjasānugāyāḥ kāmānugāto’bhinnatā |

sā kāmarūpā sambhoga-tṛṣṇāṁ yā nayati svatām |  
yad asyāṁ kṛṣṇa-saukhyārtham eva kevalam udyamaḥ || [bha.ra.si. 1.2.283]

ity ukta-lakṣaṇa-kāma-rūpāyāḥ samarthāpara-paryāyatvāt | tac ca

kaṁcid viśeṣam āyantyā sambhogecchā yayābhitaḥ |

ratyā tādātmyam āpannā sā samartheti bhaṇyate || [u.nī. 14.52]

sarvādbhuta-vilāsormi-camatkāra-kara-śriyaḥ |

sambhogecchā-viśeṣo’syā rater jātu na bhidyate || [u.nī. 14.55]

ity ukta-lakṣaṇa-samarthā-sālakṣaṇyād iti |

śrī-narottama-pādābjaṁ sphuratāṁ hṛdi me sadā |

tac-chīdhu-matta-kṣud-bhṛṅgair janaiḥ saṅgo’stu me’niśam ||

iti rāgānugā-vivṛtau pūrvārdham |

--o)0(o--

# dvitīyārdham

mano-vāk-kāya-sambandhāt sevaikaiva tridhā bhavet |

mānasī vācikī caiva kāyikīti vicārataḥ ||

yathā sādhaka-rūpeṇa mānasī vācikī kāyikīti tridhā sevā (cāṭu-puṣpāñjali 21)—

kadā bimboṣṭhi tāmbūlaṁ mayā tava mukhāmbuje |

arpyamāṇaṁ vrajādhīśa-sūnur ācchidya bhokṣyate ||1||

siddha-rūpeṇa mānasī vācikī kāyikīti tridhā sevā, yathā (vi.ku. 28)—

yā te kañculir atra sundari mayā vakṣojayor arpitā

śyāmācchādana-kāmyayā kila na sāsatyeti vijñāyatām |

kintu svāmini kṛṣṇa eva sahasā tat tām avāpya svayaṁ

prāṇebhyo’py adhikaṁ svakaṁ nidhi-yugaṁ saṁgopayaty eva hi ||2||

taṭastha-rūpeṇa sva-puṁstva-bhāvanāyā yogena mānasī vācikī kāyikīti tridhā sevā, yathā—

vicitra-patrāṅkura-śāli-bālā-

stanāntaraṁ yāmi vanāntaraṁ vā |

apāsya vṛndāvana-pāda-lāsyam

upāsyam anyatra vilokayāmi ||3||

taṭastha-rūpeṇa sva-puṁstva-bhāvanāyā ayogena mānasī vācikī kāyikīti tridhā sevā, yathā (kārpaṇya-pañjikā, 44)—

yathā vṛndāvane jantur anarho’py eṣa vāsyate |

tayaiva kṛpayā nāthau siddhiṁ kurutam īpsitam ||4||

taṭastha-rūpeṇa śrī-kṛṣṇe aiśya-bhāvanāyā yogena mānasī vācikī kāyikīti tridhā sevā, yathā (vraja-vilāsa 5)—

vaikuṇṭhād api sodarātmaja-vṛtā dvāravatī sā priyā

yatra śrī-śata-nindi-paṭṭa-mahiṣī-vṛndaiḥ prabhuḥ khelati |

prema-kṣetram asau tato’pi mathurā śreṣṭhā harer janmato

yatra śrī-vraja eva rājatitarāṁ tām eva nityaṁ bhaje ||5||

taṭastha-rūpeṇa sva-puṁstva-bhāvanā- śrī-kṛṣṇaiśya-bhāvanāyogena mānasī vācikī kāyikīti tridhā sevā, yathā (utkalikā-vallarī 66)—

prapadya bhavadīyatāṁ kalita-nirmala-premabhir

mahadbhir api kāmyate kim api yatra tārṇaṁ januḥ |

kṛtātra kujaner api vraja-vane sthitir me yayā

kṛpāṁ kṛpaṇa-gāminīṁ sadasi naumi tām eva vām ||6||

**aiśya-bhāvanayā pūrvā vaidhya-sevā matā hi ṣaṭ |**

**iṣṭa-sampādakatvena kṛtā vaidhyā dviṣaṭ parāḥ ||7||**

**āsvaṣṭhādaśa-vaidhīṣu trika-ṣaṭkaṁ vicāryate |**

**trikāṇāṁ tṛtīyādīnām ekenāpi madhoḥ purīm ||8||**

**ākhyā-dvitīyayor aikatareṇa dvārakām iyāt |**

**trikayoḥ śabalenāpi kiṁ tṛtīyādibhiḥ punaḥ ||9||**

**miśritena trikaiḥ kṛṣṇa-vaikuṇṭhaṁ kevalāt tu taiḥ |**

**kiṁ punar miśritādau tu dvitīyādya-trika-dvayāt ||10||**

**lokāpekṣā-kṛtaṁ yat tac-chāstra-śāsana-malakam |**

**yad-aśāstrīya-kṛd-lokāpekṣā naiva prajāyate ||11||**

**abhāvaṁ sādhakatvena vyūhatvaṁ rūpayor dvayoḥ |**

**jāte premni prakāśatvaṁ siddhatvena tayor bhavet ||12||**

**bhāvanā-maya-rūpasya dvidhā yogo nigadyate |**

**yathā-sthitena dehena tat-sphūrtyāropa-yugmataḥ ||13||**

**yathā-sthitasya dehasya sphūrtāv asama-rūpayoḥ |**

**bādhitaṁ sādhakaṁ rūpaṁ nahi syāt sevayoḥ kvacit ||14||**

**ārope ced bāhya-daśā tadā sphūrtau daśā-trayam |**

**ārope’rdha-bāhya-daśā cet tad-ādi-dvayaṁ tadā ||15||**

**sphūrtāvantar-daśārope cet sphūrtau saiva syāt tadā |**

**sphūrtiḥ syāt siddha-rūpeṇa pravṛttāv api sevane ||16||**

**ārope yā daśā yasya sthāyinī tasya sā daśā |**

**prātilomyena vijñeyā hetoḥ pātāt taṭasthatā ||17||**

sthāyi-daśā-taṭasthatayor madhye anya-daśā-sad-bhāve’pi lāghavān na tad-vivakṣā | bāhyārdha-bāhya-daśayor avāntara-bheda-sad-bhāve’pi na tad-vivakṣā prasiddhābhāvāt |

**siddha-rūpa-kṛtā sevā mānasyāṁ tad-abhāvataḥ |**

**āśrayasya vinābhāvāt sevāyāṁ sādhake patet ||18||**

**rūpe candrādivad daghni dvārakādi-pada-pradā |**

**sarvathā vraja-lokānusārasya vyatirekataḥ ||19||** iti |

avasthā dehādikaṁ bhāvanā-mayaṁ sarvaṁ mithyā-bhūtam | jīvasya tasminn adhyāso nāsti yathānyasyāvasthā dehādike | ato’bhimāno’pi tasmin nāsti yathānyasyāvasthā dehādike | yadi bhāvanā-mayī avasthā satyā tadā bhāvanā-maya-dehaḥ kathaṁ na satyaḥ | yadi bhāvanā-mayyām avasthāyām adhyāso’bhimānaś ca jāyate tadā bhāvanā-maye dehe sa ca kathaṁ na jāyate | yadi svapna-manorathayor manomaye’pi deha āveśajābhimāna iva bhāvanā-mayyām avasthāyām āveśajābhimāno jāyate, tadā sa eva bhāvanā-maya-dehe kathaṁ na jāyate |

yadi bhāvanā-mayyā avasthāyāḥ satyatvenātmānvayas tadā bhāvanā-maya-dehasyāpi kathaṁ na tena tad-anvayaḥ iti | sva-puṁstva-bhāvanā-yogāyogābhyāṁ taṭastha-rūpeṇa pūrvāyāḥ ṣaḍ-vidhā sevā, tayā siddha-rūpe’bhimānasyotkarṣe sādhyate | taṭastha-rūpeṇa parāyāḥ ṣaḍ-vidhā sevā, tayā yathā-sthita-dehe bādhitābhimānasya nāśaḥ sādhyate | pūrvābhimānaś cic-chakti-vṛtti-rūpaḥ paro’bhimāno māyā-vṛtti-rūpaḥ pūrvasya sādhakatvāt parasya nāśyatvāt | ataś ca sādhūktaṁ patet kāmānugāṁ pratīti | vraja-bhāvetarānartha-nivṛtty-ādikam anyat iti ca |

atra prayogaḥ—siddha-rūpam ātmavat trividha-sevā sampāditatvāt | siddha-sādhaka-gata ātmā ekaḥ | siddha-rūpa-gata-harṣādeḥ sādhaka-rūpe udayāt | abhimānaḥ siddha-sādhaka-rūpa-gata ekaḥ | ātmanas tad-ubhayānvayāt |

**ārope sādhake rūpe siddha-rūpa-gatasya hi |**

**abhimānasya vijñeyaḥ prakāśo na bhidā tataḥ ||20||**

**cātuṣpādikatā tasyānyathātvena na sidhyate ||21||**

atha taṭastha-rūpa-gata-vicāraḥ—

**ātmā dehāt pṛthag-bhūto vṛkṣāt pakṣī yathā bhavet |**

**abhāvam abhimāno’smin bādhito’py ātmano bhavet ||22||**

**yo’syā sphūrtau pralīnaḥ syāt sphūrtāv udbuddhatāṁ vrajet |**

**abhimāno’tra yāvat syād deho’yaṁ tāvad ātmanaḥ ||23||**

**tasmād anena dehena nānyat kuryāt kadācana |**

**rāgānugā poṣakād vai siddhānta-kathanād itaḥ ||24||** iti |

tāṭasthyaṁ dvidhā sthūlaṁ sūkṣmam iti | tad dvividhaṁ, punaḥ pratyekaṁ tridhā | bṛhan-madhyama-laghv iti | bāhya-daśāyāṁ sādhaka-rūpe sūkṣmaṁ tāṭasthyaṁ bṛhat |taṭastha-rūpe sthūlaṁ tāṭasthyaṁ bṛhat | antar-bāhya-daśāyāṁ sādhaka-rūpe sūkṣmaṁ tāṭasthyaṁ madhyamaṁ taṭastha-rūpe sthūlaṁ tāṭasthyaṁ madhyamam | antar-daśāyāṁ sūkṣmaṁ sādhaka-rūpe taṭastha-rūpe sthūlaṁ tāṭasthyaṁ laghu |

abhimānas tridhā bṛhan madhyamo laghur iti | bāhya-daśāyāṁ satyāṁ siddha-rūpe’bhimāno laghuḥ | taṭastha-rūpe’bhimāno bṛhat | ardha-bāhya-daśāyāṁ siddha-rūpe’bhimāno madhyamaḥ | taṭastha-rūpe’bhimāno madhyamaḥ, antar-daśāyāṁ siddha-rūpe’bhimāno bṛhat, taṭastha-rūpe’bhimāno laghuḥ | kevalāntar-daśāyaṁ siddha-rūpe’bhimāno’tibṛhat | evaṁ sādhaka-rūpe’bhimānaś cic-chakti-vṛtti-rūpaḥ sa ca bāhya-daśādiṣu siddha-rūpa iva laghv-ādi-rūpaḥ | kevala-bāhya-daśāyāṁ yathā-sthita-dehe’bhimāno’tibṛhat | sthāyinī daśā cet kaniṣṭhā tadānyā daśā kaniṣṭhā sthāyinī daśā cen madhyamā tadānyā daśā madhyamā, sthāyinī ced uttamā tadānyā daśottamā | abhimānayoḥ prākṛtatvāprākṛtatvābhyāṁ taṭastha-rūpasya sādhaka-rūpaṁ nāvasthā kintu dehāntaram |

yathā kāñcanatāṁ yāti kāṁsyaṁ rasa‑vidhānataḥ |

tathā dīkṣā‑vidhānena dvijatvaṁ jāyate nṛṇām ||26||

iti vacanād vaiṣṇava-mantra-grahaṇena dehāntaraṁ syān na tu pūrva-dehasya mṛdo ghaṭa iva dehasya bālyādir ivāvasthā | anyathā varṇāśrama-sattvena tat-tad-dharmādhikārād ata eva tad-akaraṇe pratyavāyāpātāc ca | yathā sādhaka-rūpeṇa kriyamāṇā sevā anyair janair yathā-sthita-dehena kriyamāṇā pratīyate tathā varṇāśrama-rahitena dehena kriyamāṇā sevā anyair janair varṇāśramavatā dehena kriyamāṇā pratīyata iti sādhaka-rūpa-yathā-sthita-dehayor dvayor apy anvaya-siddhatvam | yathā lobha-sad-bhāvenādhikāritva-sattve’pi bhāvanā-maya-dehāropāpagamāt sādhaka-rūpaṁ punas taṭasthatayā punar dehāntaratāṁ prāpnoti | tathā śraddhā sad-bhāvenādhikāritva-sattve’pi punar varṇāśrama-dharmācaraṇād gṛhīta-bhagavan-mantrādir api dehaḥ punar dehāntaratāṁ prāpnoti ata eva sādhaka-rūpa#ta-cittādi pṛthak yathaikādaśe—

guṇeṣv āviśate ceto guṇāś cetasi ca prajāḥ |

jīvasya deha ubhayaṁ guṇāś ceto mad-ātmanaḥ ||27||

guṇeṣu cāviśac cittam abhīkṣṇaṁ guṇa-sevayā |

guṇāś ca citta-prabhavā mad-rūpa ubhayaṁ tyajet ||28|| [bhā.pu. 11.13.25-6]

ity atra cittādeśas tyājyatvena varṇitatvāc ca |

**śāstrīyaṁ karma śāstrīyā vaidhī rāgānugā tathā |**

**karmādhikārī śāstrīya-kartā tat-karaṇe yathā ||29||**

**vaidha-bhakty-adhikārī tat kṛtau śāstrīya-kṛd yathā |**

**rāgānugādhikārī tat kṛtau śāstrīyakṛt tathā ||30||**

rāgānugāyāḥ prabheda-rūpatvāt sambandhānugā-kāmānuge śāstrīye | yathā sambandhānugā akaraṇe kāmānugā-bhakto’śāstrīya-kṛn na bhavati, yathā kāmānugāyā akaraṇe sambandhānugā-bhakto’śāstrīya-kṛn bhavati, tathā vaidha-bhakty-akaraṇe rāgānugā-bhakto’śāstrīya-kṛn na bhavati | ata eva api tyaktvā lakṣmī-pati-ratim ito vyoma-nayanīm iti |

**adhikārī na lubdhaś ced bhaktir rāgānugā bhavet |**

**bhaktī rāgānugā na syāt lubdhaś ced adhikāravān |**

**vraja-bhāvas tadā na syāt tad-dvaye sati syāt sa hi ||31||**

ata eva sve sve’dhikāra ity ādi rāgānugāyāḥ śāstrīyatvam | śāstrīyāyās trividhāyā bhakteḥ prabheda-rūpāyāḥ sādhana-bhakteḥ prabheda-rūpatvāt |

**lakṣaṇa-vyatirekeṇa vaidha-bhakty-adhikārṇaḥ |**

**lobhaḥ sādhana-go rāgānugādhikāriṇo bhavet ||32||**

**bhāvanā-maya-rūpasyāropeṇākṣipyate balāt |**

**deśa-kālādigāropaḥ sva-siddhy-arthaṁ suniścitam ||33||**

**bhāvanā-maya-rūpeṇāropyamāṇena mānasī |**

**sevāyāṁ kriyate tasyāṁ kuṇḍa-vāsādi siddhyati ||34||**

**prema-bāhya-daśā siddha-rūpe yā sthāyinī nahi |**

**jāte premni sthāyinī sā kevalāntar-daśā matā ||35||**

yathā prītādi-rase’nya-rasānubhāva-sādhāraṇā anubhāvāḥ sthāyi-vaiśiṣṭyaṁ jñāpikāḥ santaḥ sva-vaiśiṣṭyaṁ jñāpayanti anyathā teṣām anubhāvatvaṁ na sidhyati | evaṁ—

śravaṇotkīrtanādīni vaidha-bhakty-uditāni tu |  
yāny aṅgāni ca tāny atra vijñeyāni manīṣibhiḥ ||36|| [bha.ra.si. 1.2.296]

ity atra śravaṇotkīrtanādīni rāgānugātva-rūpa-vaiśiṣṭyaṁ rāgānugātva-rūpa-vaiśiṣṭyaṁ jñāpakāni santi sva-vaiśiṣṭyaṁ jñāpayanti | anyathā teṣāṁ rāgānugāṅgitā na sidhyati | rāgānugā-gata-śravaṇotkīrtanādiṣu teṣāṁ vaidha-bhakti-gata-śravaṇotkīrtanādīnāṁ sādhāraṇyaṁ yāny adhikāriṇo’lubdhatvena vaidha-bhakty-uditāni tu | karma-vaidha-bhakti-vyatireka-siddhaṁ na | yathā mantratas tantrata ity ādi | vaidha-bhaktiḥ vyatireka-siddhā yathā tāvat karmāṇīty ādi | vaidha-bhaktir na rāgānugā-vyatireka-siddhā, yathā śravaṇotkīrtanādīni vaidha-bhakty-uditāni tu ity ādi | etat tu yatra rāgānuavāptatvād ity ādeḥ | atra yatreti sāmānyatayā nirdeśo vaidha-bhakteḥ rāgānugā-vyatirekāsiddhatvāt | rāgānugā-vyatireka-siddhā yathā sevā-sādhaka-rūpeṇety ādi | etat tu rāgātmikām anusṛtā ity ādeḥ | atra rāgātmikām anusṛteti viśeṣatayā nirdeśo rāgānugāyā vaidhī-bhakti-vyatireka-siddhatvāt | tac ca sāmānya-nirdeśato viśeṣa-nirdeśasya balavattvāt | rāgānugāyāḥ yatra pravṛttir lobhena bhaktī rāgānugā-lakṣaṇā ced abhaviṣyat tadā vaidha-bhakti-vyatireka-siddhā hi sā ity evaṁ nābhaviṣyad iti |

**śrutyā cātrānumānena yat pratyakṣaṁ virudhyate |**

**aitihyaṁ ca kvacit tatra bhāvo jñeyaḥ subuddhibhiḥ ||37||**

**purāṇe śrūyate pādme kaścit kuru-purī-sthitaḥ |**

**nanda-sūnor adhiṣṭhānaṁ tatra putratayā bhajan ||38||**

**nāradasyopadeśena siddho’bhūd vṛddha-vardhakir ||39||** ity atra |

tatreti nanda-sūnor adhiṣṭhānam iti ca sādhaka-rūpam āyātam | putratayeti tatra vardhakau śrī-vrajeśvaryā bhāvānukaraṇam āyātam | bhajann iti tatra vrajeśvaryāś ceṣṭānukaraṇam āyātam | ādyāṁ tatra vardhakitvānupayuktatvād gopa-jātitvāropa ākṣipyate | anena pūrvasyāṁ ca tatra bhāvanā-mayyāḥ śrī-vrajeśvaryā anurāgāyāguṇādehāropa ākṣipyate | bhāva-kriyā-jāti-guṇa-dravyānukaraṇānāṁ paraspara-sāpekṣatvāt | nāradasyopadeśeneti asya nāradasya siddhatvād eva vardhako lobho jātaḥ | tenādhikāritvam āyātam |

**avīkṣyātmeśvarīṁ kācid vṛndāvana-maheśvarīm |**

**tat-padāmbhoja-mātraika-gatir dāsyati kātarā ||40||**

**patitā tat-saras-tīre rudaty āra-ravākulam |**

**tac-chrī-vaktrekṣaṇāvāptyai nāmāny etāni saṁjagau ||41||** ity atra |

patitā tat-saras-tīre iti dāsīti ca sādhakāyamānatvena sādhaka-rūpam āyātam | yāte kañculir ity atra yā kevalāntar-daśā tasyā abhāvāt parityaktaḥ preyo-jana-samudayair ity atra yā kevala-bāhya-daśā tasyā abhāvāc ca | kevala-bāhya-daśānāṁ prema-sānnidhya-kevalāntar-daśā-sānnidhya-svarūpāpakarṣa-kāla-svalpatvādhikyādinottamatvādi | kevalāntar-daśānāṁ prema-sānnidhya-prātilomya-gata-kevala-bāhya-daśā dūratva-svarūpotkarṣa-bahu-kāla-vyāpitvādhikyādinottamatvādi | āropita-bāhya-daśārdha-bāhya-daśāntar-daśā-gatāntar-daśānāṁ prema-sānnidhya-kevalāntar-daśā-sānnidhya-svarūpotkarṣa-bahu-kāla-vyāpitvādhikyādinottamatvādi | sphūrti-gata-bāhyārdha-bāhya-daśāntardaśā-gatāntar-daśānāṁ prema-sānnidhya-kevalāntar-daśā-sānnidhya-kālālpatvādinottamatvādi |

**vyākhyā riraṁsām ity ādi padyasyātra subuddhibhiḥ |**

**sandehocchittaye dṛśyā śrī-mukunda-vinirmitā ||42||**

sā vyākhyā, yathā— riraṁsāṁ śrī-nandanandana-sukhārthaṁ ramaṇecchāṁ suṣṭhu kurvann ity anena siddha-rūpeṇa rāgānugayā vraje sevā suṣṭhu darśitā | vidhi-mārgeṇeti—sādhaka-rūpeṇa vaidha-bhaktyeti | kevaleneti—rāgānugā-miśreṇa cet tadā mathurāyāṁ mahiṣītvam iti bhāvaḥ | abhilāṣe saty api yathocita-sādhanennaiva tat-prāptir iti darśitam | yad-vāñchayā śrīr lalanācarat tapo vihāya kāmān suciraṁ dhṛta-vratā [bhā.pu. 10.16.36] iti | vāñchanti yad bhava-bhiyo munayo vayaṁ ca [bhā.pu. 10.47.58] ity ādibhis tad-vāñchāyāṁ satyām api tad-aprāptiḥ sādhana-vaiṣamyād eva || iti |

atra riraṁsāṁ kurvann ity adhikāriṇo lubdhatvam āyātam | suṣṭhu vraja-lokānusāraṁ yathā syād iti | vaidha-bhaktyety atra vaidha-bhaktyā sevā darśiteva pūrveṇānvayaḥ | mathurāyāṁ mahiṣītvam ity asya yād iti śloka-gata-kriyayānvayaḥ | kevalena vidhi-mārgeṇeti rāgānugā-miśreṇa vidhi-mārgeṇeti vyatirekau vinā śrī-vraja-prāptir darśitā | etābhyāṁ vyatirekābhyāṁ suṣṭhv ity asya vyatirekeṇa cagoloka-prāptiḥ sūcitā pūrvaṁ likhitatvāt punar-ukti-bhiyā na darśitā | atrādhiāra-gata-vyatirekasyāvivakṣeti sa na darśita iti |

**rāgānugā-vivṛtir yā kṛtā pūrvaṁ punar mayā |**

**tasyāḥ pravaktaye kiṁcit tad-vyākhyānam anuṣṭhitam iti ||43||**

**śrī-mukunda-kṛte śrīmad-rūpa-granthārtha-niścaye |**

**matir yat kṛpayā me sa śrī-kṛṣṇa-caraṇau gatiḥ ||44||**

taṭastha-rūpe’bhimāno’prākṛto na vyatireka-siddhaḥ, bādhita-prākṛtābhimānānvayāt | sādhaka-rūpe’bhimāno’prākṛto’pi na vyatireka-siddhaḥ, bādhitāprākṛtābhimānānvayāt | abhimānasya bādhitatvādi viṣayasya bādhitatvādeḥ | siddha-rūpe’bhimāno’prākṛto vyatireka-siddhaḥ, bādhitāprākṛtābhimānānvayābhāvāt | kevala-bāhya-daśāyāṁ , bādhita-prākṛta-bādhitāprākṛta-rūpāvāntara-bheda-dvaya-viśiṣṭa-yathā-sthita-rūpa-gatābhimānaś cātuṣpādikaḥ | bādhita-prākṛtābhimāna-viṣayāsphūrteḥ |

bāhya-daśāyāṁ bādhita-prākṛtābhimāna-viṣayāsphūraṇād bādhitāprākṛtābhimānās tripādātmā | ardha- bāhya-daśāyāṁ tasmād evaṁ pūrvataḥ svalpatvāc ca bādhitāprākṛtābhimāno dvipādātmā | antar-daśāyāṁ tasmād evaṁ pūrvataḥ svalpatvāc ca bādhita-prākṛtāprākṛtābhimānaḥ pādātmā |

bāhya-daśāyāṁ bādhitāprākṛtābhimānasya bāhulyād abādhitāprākṛtābhimāna-viśeṣasyālpatvam | ardha-bāhya-daśāyāṁ bādhitāprākṛtābhimānasya madhyamatvād abādhitāprākṛtābhimāna-viśeṣasya bāhulyam |

sattvasya bādhitatve śuddha-sattvasya prādhānyam | śuddha-sattvasya bādhitatve śuddha-sattva-viśeṣasya prādhānyam | ataeva śuddha-sattva-prādhānyena taṭastha-svarūpam | śuddha-sattva-viśeṣasya prādhānye sādhakatvam | kevala-śuddha-sattva-viśeṣa-rūpatvena siddha-rūpam | ata eva sthūlaṁ taṭasthaṁ bādhitaṁ prākṛtaṁ sūkṣmaṁ tāṭasthyaṁ yathā sādhaka-rūpaṁ kvacin na jahāti tathā bādhi-sthūlaṁ tāṭasthyaṁ taṭastha-rūpaṁ kvacin na jahāti |

ata eva taṭastha-rūpe’bhimānasya prākṛtatvam aprākṛtatābādhitabhimānāṁśā vivakṣayā | kintu taṭastha-rūpaṁ svarṇa-sthānīyam sparśa-maṇi-sthānīyābādhitāprākṛtābhimāna-yogāt sādhaka-rūpaṁ ratna-sthānīyam | tato’py adhikābādhitā prākṛtābhimāna-viśeṣa-yogāt | taṭastha-rūpe bādhitābhimānāṁśa-sad-bhavān na sadā svarūpa-samprāptatva-rūpa-guṇāṁśaḥ, yathā—

ye satya-vākya ity ādyā hrīmān ity antimā guṇāḥ |

proktāḥ kṛṣṇe’sya bhakteṣu te vijñeyā manīṣibhiḥ ||45||

sādhaka-rūpe tat-tad-aṁśābhāvāt tad-aṁśa-sad-bhāvaḥ | yathā buddhis tad āśrayety atra buddhes tad-āśrayatvam | bādhita-prākṛtābhimāna-viṣayāsphūrteḥ | abhimānasya bādhitvenaiva tāṭasthasya bādhitatvam | abhimānasya prākṛtatvenaiva tāṭasthyasya bādhitatvam |

abhimānasya prākṛtatvenaiva tāṭasthasya prākṛtatvam | abādhita-sūkṣma-tāṭasthya-bādhita-sthūla- tāṭasthya-samparkeṇeva sthūla-śabda-vācyam | daśā catuṣṭayaṁ cet syāt sphūrtyāropau vinā kvacit | bāhyādi-bādhita-rūpaṁ taṭasthaṁ na tadā bhavet | rāgānugā-taṭastha-lakṣaṇaṁ rāgānugādhikāri-lakṣaṇa-gatam | rāgānugā-svarūpa-lakṣaṇaṁ rāgānugā-lakṣaṇa-gatam |

vaidha-bhaktaḥ svarūpa-lakṣaṇaṁ sāmānya-sādhana-bhakti-gatam | vaidha-bhakteḥ taṭastha-lakṣaṇaṁ vaidha-bhakty-adhikāri-lakṣaṇa-gatam | vaidha-bhakti-lakṣaṇe tu tat-tad-anuvāda-mātram | svarūpa-lakṣaṇa-taṭastha-lakṣaṇe mithaḥ sāpekṣe | yathānyābhilāṣitety atra sāmānyottama-bhakter vidheyatvāt | svarūpa-lakṣaṇa-taṭastha-lakṣaṇe mithaḥ sāpekṣe |

vaidhī-rāgānuge vidheye | vaidhī-rāgānugayos taṭastha-lakṣaṇa-viparyaye vaidhī svarūpaṁ na tyajati anvaya-siddhatvāt | rāgānugā ca rāgānugā nahīti svarūpaṁ hitvā ābhāsatvaṁ prāpnoti vyatireka-siddhatvāt | yathā sāmānyottama-bhaktes taṭastha-lakṣaṇānyathātve bhaktir nahīti svarūpaṁ vihāya ābhāsatvaṁ prāpnoti vyatireka-siddhatvāt | yathā sāmānyottama-bhakter vyatireka-siddhatvāt | sāmānyottama-bhakteḥ svarūpa-lakṣaṇa-sad-bhāve’pi taṭastha-lakṣaṇābhāvena tat prabheda-rūpasya bhāvasya—mumukṣu-prabhṛtīnāṁ ced bhaved eṣā ratir nahi iti svarūpa-tyāgenābhāsatvam | evaṁ sāmānyottama-bhakter vyatireka-siddhatvāt | sāmānyottama-bhakteḥ svarūpa-lakṣaṇa-sad-bhāve’pi taṭastha-lakṣaṇābhāvena tat-prabheda-rūpāyāḥ sādhana-bhakter mumukṣu-prabhṛtīnāṁ ced bhaved eṣā sādhana-bhaktir nahīti svarūpa-tyāgenābhāsatvaṁ nyāyyam | ata eva sāmānya-bhakter uttameti viśeṣaṇopādānaṁ taṭastha-lakṣaṇābhāva-prāptābhāsatvāpekṣayā | bhaktir uttamā bhaktyābhāso’nuttama iti | anyathā sarvopādhīti padya-gata-vidheyārtha-tulyatābhāvenāsya padasyāprāmāṇyāpatteḥ pūrvaṁ rāgānugā-lakṣaṇaṁ sphuṭatvātiśayārtahṁ vaidha-bhakter eka-deśa-pradarśanena vyatireka-siddhatvam aṅgīkṛtya – yatra rāgānavāptatvāt [bha.ra.si. 1.2.6] ity atra rāga-śabdasya vyākhyā-viśeṣo darśitaḥ | paścād rāgānugā-vyātireka-siddhatva-niṣpattaye vaidha-bhakteḥ samyaktayā pradarśanena tasyānvaya-siddhatvaṁ pradarśya vyākhyā-viśeṣo darśitaḥ sa ca rāgāl lobhād iti | yadā vaidhī rāgānugātaḥ svarūpa-lakṣaṇa-taṭastha-lakṣaṇābhyāṁ bhinnaḥ, tadā vyatireka-siddhā | yadā svarūpa-lakṣaṇena vā taṭastha-lakṣaṇena vābhinnā tadānvaya-siddhā | ata eva vaidha-bhakeḥ pṛthaktvaṁ sāṅghātikaṁ cāyātam | sarvopādhi ity ādau vaidha-bhakteḥ kim uta rāgānugā-bhakter jñāna-karma-vyatireka-siddhatvam | kṛṣṇaṁ smaran ity ādau nija-samīhitam kṛṣṇa-preṣṭha-janānya-smaraṇa-kīrtana-śravaṇāni śrī-vrajetara-sthāna-vāsaś ca taṭastha-rūpeṇety āyātaḥ | tena rāgānugāyā vaidhī-vyatireka-siddhatvam āyātam | yā te kañculir ity ādau kevalāntar-daśāyāṁ yathā-sthita-deha-sphūrtyābhāvena siddha-rūpasya tad-vyatireka-siddhatvam | kiṁ ca, īśvare tad-adhīneṣv ity ādau taṭastha-rūpa-gata-bādhitābhimānāṁśa-sādhaka-rūpa-gata-bādhitābhimānāṁśa-sad-bhāvenānvya-siddhatvāt sādhaka-bhaktatvam | sarva-bhūteṣv ity ādau tat-tad-aṁśābhāvena vyatireka-siddhatvāt siddha-bhaktatvaṁ pūrvatra tad-adhīneṣu maitrī sādhaka-rūpea-gata-bādhitām imānāṁśa-sad-bhāvāt | bāliśeṣu kṛpā dviṣatsūpekṣā taṭastha-rūpa-gata-bādhitābhimānāṁśa-sad-bhāvāt | paratra sarva-bhūteṣu bhagavad-bhāvam iti tat-tad-aṁśābhāvāt | tad-adhīneṣu bhagavad-bhāva-lokanaṁ tatra premotpatteḥ sā ca śrī-kṛṣṇe premotpatteḥ | prema-maitrīty atra prema-śabdena bhāva ucyeta | bāliśeṣu dviṣatsu ca bhagavad-bhāvāvalokanaṁ, bhagavad-bhagavat-parikarānyānanusandhānāt | tac ca jāta-prematvena sadā kevalāntar-daśā-sad-bhāvāt | ata eva bhagavad-bhāvo’tra bhagavat-premā tad-avalokanam | taj-jāta-kevalāntar-daśānurūpa-vilokanāt | ata eva bhūtāni bhagavati ity ādi | anirvacanīya-bhāgyātiśayāj jāta-śraddhā-hetuka-vaidha-bhakti-candra-kānty-udaya-pūrva-kṛta-dharmādi-timira-parābhava-hetuka-tad-apagamāṁśenāpi vaidha-bhakteḥ karma-jñānādi-vyatireka-siddhatvam | yathā kṛṣṇa-tad-bhakta-kāruṇya-lābha-mātraika-hetuka-rāgānugā-sūrya-kānty-udaya-hetuka-pūrva-kṛta-vaidha-bhakti-rajany-apagamāṁśenāpi rāgānugāyā vaidha-bhakti-vyatireka-siddhatvam | tathā śraddhā-hetuka-guru-pādāśrayasya rajanī-sthānīyatvam | kṛṣṇa-tad-bhakta-kāruṇya-lābha-mātraika-hetuka-guru-pādāśrayasya sūrya-kānti-sthānīyatvam | prārabdha-kṛtaṁ sthūla-śarīram anādy-avidyā-kṛtam liṅga-śarīraṁ śraddhā-lābhaikatara-hetuka-śrī-guru-pādāśraya-mātreṇa pūrvaṁ naśyati paraṁ premotpattyā samyaṅ naśyati | tat pūrvatra krameṇa hrāsaṁ prāpnoti | pūrva-nāśe dehāntaraṁ para-nāśe punar dehāntaraṁ rāgānugāyāṁ siddha-rūpāyājāta-prematvena siddhāyamānatvāt |

taṭastha-rūpasya ca poṣakatve’pi sākṣād iṣṭa-prāpakatvābhāvāt | tayor avivakṣayā pūrvaṁ dehāntaram ekam | ata evāsya sādhakatvena bhaktānāṁ sādhakāḥ siddhā iti bheda-dvayam | śrī-kṛṣṇa-tad-bhakta-kāruṇya-lābha-mātraika-hetuka-śrī-guru-padāśrayasya pūrva-kṛta-vaidha-bhakty-apagamakatve’pi yad avidyā anirvartatvaṁ tat-phala-rūpa-premotkarṣa-khyāpanārtham | avidyā-nāśayā premnaiva samyag jāyate na tu sādhaneneti kintu avidyāyā bādhitatvena taṭastha-rūpa-gatayā rāgānugāyā tad-vyatireka-siddhatvaṁ darśitam eva |

prayogaḥ—jāta-bhāvo’pi bhaktaḥ sādhakaḥ sūkṣma-tāṭasthyāṁśa-sad-bhāvāt | evaṁ jātāntar-daśam api rūpaṁ sādhakaṁ sūkṣma-tāṭasthyāṁśa-sad-bhāvāt | kevalāntar-daśāyām antar-daśā-gata-bhāvanāyās tirodhānāt bhāvanā-maya-siddha-rūpasya tad-vyatikara-siddhatvam | yathā jñānamaya-kaivalyasya jñān-nāśān nirguṇatvaṁ sphūrtau bhāvanāyā upādānatvam | kevalāntar-daśāyāṁ bhāvanāyā upādānatvaṁ nimittatvaṁ ca | **pūrvatr**a tat-prakṛta-vacena mayaṭ | mayaḍ-arthasyāmūrtatvaṁ paratra tad-vikāre tat-prādhānye ca mayaṭ tad-vikārasyāmūrtatvena tat tu śrī-nanda-nandanācintya-śaktyā | tat-prādhānyaṁ tan-nimittābhāve naimittikasyābhāva iti nyāya-prāpter antar-daśā-gata-bhāvanāyā anudayena siddha-rūpa-gata-ceṣṭāder anudayāt siddha-rūpasya mūrtatve’pi asākṣād-rūpatvam | siddha-rūpasya vyatireka-siddhatve’pi rasālāyāṁ vastu-dvayasyeva sādhaka-rūpeṇa saha samavetatvaṁ nanda-nandanācintya-śaktyā |

**amukasya suto’haṁ syāṁ bhrātāham amukasya ca |**

**suto me’muka ity ādy-abhimānaḥ prākṛtaḥ smṛtaḥ ||**

**amukasya sevako’haṁ satīrtho me’mukaḥ kila |**

**śiṣyo me’muka ity ādyo’bhimāno’prākṛtaḥ smṛtaḥ ||**

**mañjaryā anugāmuṣyā ahaṁ me mañjarī tv asau |**

**sakhī mamānugā cāsāv ity ādi prākṛtetaraḥ ||**

**abhimāna-viśeṣo’yaṁ sādhyaḥ pūrvau hi bādhitau ||**

śrī-candrakāntiḥ kāmānugīya-bhāva-premṇoru-dāhatā na tu kāmānugāyām | sambhogecchāmayyāḥ kāmānugāyāḥ pradarśikāyās tasyāḥ kāmānugā-mukhya-prabheda-rūpāyāṁ tat-tad-bhāvecchātmikāyām anusārasyā vivakṣitatvāt | tasyāḥ kāmānugīya-bhāve udāharaṇam, yathā dvitīyo, yathā pādme—

itthaṁ manorathaṁ bālā kurvatī nṛtya utsukā |

hari-prītyā ca tāṁ sarvāṁ rātrim evātyavāhayat ||14 ||

tasyā kāmānugīya-premṇi udāharaṇam, yathā rāgānugīya-bhāvotthā, yathā pādme—

­na patiṁ kāmayet kañcid brahmacarya-sthitā sadā |

tam-eva mūrtiṁ dhyāyantī candrakantir-varānanā ||7||

śrī-kṛṣṇa-gāthāṁ gāyantī romāṇcodbheda-lakṣaṇā |

asmin-manvantare snigdhā śrī-kṛṣṇa-priya-vartayā ||8||

(page 28)

(page 31)

atra vyatireka-pradarśanam ity āntara-sphoṭaḥ—

**yathā vaiṇika-cittasthā gītir iti prayāyakaḥ |**

**premā yathā sato doṣān nirākṛtya sato guṇān ||**

**viṣaye sphorayaty evaṁ sato’pi guṇa-saṁcayān |**

**āropaṁ ca nirākṛtya svāśraye doṣa-sañcayān ||**

**dainyaṁ sphorayati kvāpi tadā tāṭasthyam eva hi |**

**yā te ity asya padyasyāsvādanaṁ pañcasu kvacit ||**

**daśāsu syāt kadety asya padyasyātra na saṁśayaḥ |**

**pūrvam āropa-sphūrtibhyāṁ dvividhaṁ syād vicārataḥ ||**

**lobhasya sādhu-saṅgasya sad-bhāvād bhajane’pi hi |**

**tayor daśayor ādyāyā sthāyitāṁ na vivakṣitam ||**

**siddha-rūpasya sambhūtiḥ kevalāntar-daśāṁ vinā |**

**nānumeyā vinā tāṁ tu kevalo nahi sambhavet ||**

**vraja-lokānusāras taṁ vinā rūpa-kṛpā kutaḥ |**

**prātolomyena vijñeyaḥ prayogo’tra manīṣibhiḥ ||**

**daśā-catuṣṭayaṁ hy asyā bāhyādi-phalam ucyate |  
rāgānugā-vivṛtes tad vinā naiṣā prayojikā ||**

**siddhānta-kathanādau yat kṛṣṇaiśvaryaṁ prakāśayet |**

**vrajendra-rati-mūlaṁ taj jñānaṁ bhaktau tad-utthitam ||**

**raso dvidhā prākṛtaś cāprākṛtaś ceti tatra hi |**

**prākṛte vatsalatvādiḥ sva-deha-rati-mūlakam |**

**aprākṛte deha-ratir vatsalatvādi-mūlakā ||**

**samañjasā deha-rati-samādhāna-karair janaiḥ |**

**samādheyā deha-ratir dviītyādi-daśā-traye ||**

pādmottara-khaṇḍe—

yathā dhṛtvā śunaḥ pucchaṁ tartum icchet sarit-patim |

tathā tyaktvā hariṁ devam anyopāsanayā bhavet ||

*iti śrī-rūpa-kavirāja-gosvāmi-viracitaṁ*

*śrī-rāgānugā-vivṛtau parārdham*

samāptā ceyaṁ rāgānugā-vivṛtiḥ

--o)0(o--

aiśa-buddhi-vāsitātma-loka-vṛnda-durlabhā

vyakta-rāga-vartma-ratna-dāna-vijña-vallabhā |

sa-priyāli-goṣṭha-pāli-keli-kīra-pañjarī

mām urīkarotu nitya-deha-rūpa-mañjarī ||